REGOLAMENT TAL-KUMMISSJONI (KE) Nru 885/2005
ta’ l-10 ta' Ġunju 2005
li jikkompleta l-Anness tar-Regolament (KE) Nru 2400/96 dwar l-iskrizzjoni ta' ċerti ismijiet fir-“Reġistru ta’ denominazzjoni protetta ta’ l-oriġini u indikazzjonijiet geografiċi protetti” (Olive de Nice) [DPO]
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92, tal-14 ta' Lulju 1992 dwar il-protezzjoni ta’ l-indikazzjonijiet ġeografiċi u d-denominazzjoni ta’ l-oriġini tal-prodotti agrikoli u l-prodotti ta’ l-ikel (1), u b'mod partikolari l-Artikolu 6(3) u (4) tiegħu,
Billi:
(1)
Skont l-Artikolu 6(2) tar-Regolament (KEE) Nru 2081/92, l-applikazzjoni ta’ Franza għar-reġistrazzjoni tad-denominazzjoni “Olive de Nice” ġiet ippubblikata f’Il-Ġurnal Uffiċjali ta' l-Unjoni Ewropea (2).
(2)
La l-Kummissjoni ma ġiet innotifikata b’ebda dikjarazzjoni ta' oppożizzjoni, skont l-Artikolu 7 tar-Regolament (KEE) Nru 2081/92, din id-denominazzjoni għandha għalhekk titniżżel fir-“Reġistru ta’ denominazzjoni protetta ta’ l-oriġini u indikazzjonijiet geografiċi protetti”,
ADOTTAT DAN IR-REGOLAMENT:
Artikolu 1
Id-denominazzjoni mniżżla fl-Anness ta' dan ir-Regolament qed tiżdied fl-Anness tar-Regolament (KE) Nru 2400/96 (3).
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 10 ta' Ġunju 2005.